เราเปลี่ยนยาจาฉีดยามากินแบบเม็ด กินครบ 1 เดือน (กินแบบ 21 ) แต่ตอนนี้จะเริ่มแผง 2 แต่ประจำเดือนยังไม่มา เรากินแผง 2 ได้เลยมั้ยค่ะ ตอนนนี้เลยกังวลคะ เราฉีด เกือบ 2 ปี แล้วค่ะ อย่างนี้จะเป็นอะไรมั้ยค่ะ
สวัสดีค่ะ หากทานยาคุมกำเนิดครบ 21 เม็ด แล้วเว้นระยะครบ 7 วัน แล้ว ประจำเดือนยังไม่มา อาจเกิดจาก- การตั้งครรภ์ เพราะยาคุมกำเนิด ไม่สามารถป้องกันการตั้งครรภ์ได้ 100%- ผลของยาฉีดคุมกำเนิดที่เคยฉีด โดยหากเป็นยาฉีดคุมกำเนิดชนิดฉีดทุก 3 เดือน จะมีผลทำให้เยื่อบุโพรงมดลูกฝ่อบางลง และประจำเดือนขาดหายไป เมื่อหยุดฉีด และมาทานยาคุมกำเนิดต่อ เยื่อบุโพรงมดลูกก็อาจยังไม่กลับมาเป็นปกติ ประจำเดือนจึงยังไม่มาได้อย่างไรก็ตาม หากได้ทานยาคุมครบ 21 เม็ดแล้ว ไม่ได้เว้นระยะ 7 วัน ประจำเดือนย่อมไม่มีมา ดังนั้นต้องเว้นระยะให้ครบ 7 วันด้วยค่ะเมื่อทานยาคุมครบ 21 เม็ดและเว้นระยะครบ 7 วัน หากไม่มีประจำเดือนมา ก็ควรลองตรวจหาการตั้งครรภ์ดูด้วย หากตรวจไม่พบ ก็ให้เริ่มทานยาแผงใหม่ต่อไปได้เลย ทั้งนี้ อาจเกิดจากการที่เยื่อบุโพรงมดลูกที่ยังบางอยู่ดังกล่าวไป ซึ่งไม่ได้อันตรายแต่อย่างใดค่ะ